CELEX: E2011P0014(01)
Language: hu
Date: 2016-11-17 00:00:00
Title: A DB Schenker 2016. november 17-én benyújtott keresete az EFTA Felügyeleti Hatóság ellen (E-14/11. sz. KÖLTSÉGEK ügy)

9.3.2017   
            
            
               HU
            
            
               Az Európai Unió Hivatalos Lapja
            
            
               C 73/20
            
         A DB Schenker 2016. november 17-én benyújtott keresete az EFTA Felügyeleti Hatóság ellen
   (E-14/11. sz. KÖLTSÉGEK ügy)
   (2017/C 73/10)
   A Schenker North AB, a Schenker Privpak AB és a Schenker Privpak AS (együttesen: DB Schenker) 2016. november 17-én keresetet nyújtott be az EFTA-Bíróságon az EFTA Felügyeleti Hatóság ellen. A DB Schenkert Jon Midthjell ügyvéd képviseli (Advokatfirmaet Midthjell AS, Grev Wedels plass 5, NO-0151 Oslo, Norvégia).
   A felperes a következők elrendelésére kéri a Bíróságot:
   
               1.
            
            
               Az EFTA Felügyeleti Hatóság által a Schenker North AB, a Schenker Privpak AB, és a Schenker Privpak AS részére fizetendő fennmaradó költségek teljes összege 183 951 EUR.
            
         
               2.
            
            
               Ezen összeg után a jelen végzés felek számára történő kézbesítésének napjától a tényleges kifizetés napjáig számított késedelmi kamatot kell fizetni. Az alkalmazandó kamat kamatlába az Európai Központi Bank által az irányadó refinanszírozási műveletek esetében alkalmazott, az esedékesség napja szerinti hónap első naptári napján érvényes kamatláb három és fél százalékponttal növelt összege.
            
         Jogi és ténybeli háttér, valamint hivatkozott jogalapok:
   
               —
            
            
               A felperesek, együttesen „DB Schenker”, szárazföldi, tengeri és vasúti üzleti tevékenységeket folytatnak Norvégiában, Svédországban és Dániában. Az EFTA-Bíróságon a DB Schenker volt a felperes az E-14/11. sz., EFTA Felügyeleti Hatóság elleni ügyben.
            
         
               —
            
            
               Az EFTA-Bíróság eljárási szabályzatának 70. cikke (1) bekezdése szerint:
               
                  „A megtérítendő költségek vitatása esetén a Bíróság az érdekelt fél keresete alapján és a másik fél meghallgatását követően határoz.”
               
            
         
               —
            
            
               Az E-14/11. sz. ítéletében az EFTA-Bíróság elrendelte, hogy az EFTA Felügyeleti Hatóságnak kell fizetnie a felperesnél felmerült költségeket.